มีอาการเจ็บหน้าอกช่วงกลางกระดูกร่องอกช่วงบนค่ะ บางทีก็ค่อนมาทางขวาบางทีก็ค่อนไปทางซ้าย เจ็บแบบเหมือนมีคนเอานิ้วกดแรงๆ ซึ่งจะเกิดตอนนั่งหรือนอนปกติไม่ได้ใช้กำลังหรือออกแรงค่ะ เป็นๆหายๆ แต่จะเป็นบ่อยๆ2-3วันครั้ง เป็นมา4-5ปีแล้วค่ะ บางช่วงก็หายไปสักพัก ชีวิตประจำวันไม่ได้ออกแรงอะไรค่ะ ไม่เคยบาดเจ็บช่วงอก เคยไปตรวจคลื่นไฟฟ้าก็ปกติ แต่เจาะเลือดแล้วบอกมีแนวโน้มเป็นไทรอยด์ แล้วก็ไม่ได้รักษาอะไรเพราะอาการเป็นๆหายๆ บางทีนั่งเฉยๆก็มีอาการใจเต้นแรงแบบรู้สึกได้เป็นบางช่วงแล้วก็หายไปค่ะ ไม่อาการอื่นร่วม แปลกใจที่มักเกิดอาการเวลาที่นั่งหรือนอนเฉยๆค่ะ แบบนี้เข้าข่ายโรคหัวใจมั้ยคะ และถ้าจะตรวจควรตรวจอะไรคะ
สวัสดีคะ อาการเจ็บหน้าอกเป็นอาการที่ไม่จำเพาะเจาะจงค่ะ อาจจะมีสาเหตุมาจากกล้ามเนื้ออักเสบกระดูกอ่อนอักเสบกรดไหลย้อนการติดเชื้อในปอดการติดเชื้อในเยื่อหุ้มปอดมีน้ำในเยื่อหุ้มหัวใจหัวใจขาดเลือดกะลังลมทำงานผิดปกติภาวะไวของเส้นประสาทตับอ่อนอักเสบนิ่วในถุงน้ำดีไทรอยด์เป็นพิษเกลือแร่ในร่างกายผิดปกติดังนั้นต้องหาสาเหตุคะ และประวัติเพิ่มเติมค่ะส่วนใหญ่ถ้ามีการกดเจ็บอาจจะมีเรื่องของกล้ามเนื้อหรือกระดูกอ้อนอักเสบ มักจะเป็นๆ หายค่ะถ้ามีปัญหาเรื่องอื่นอาจจะต้องมีเรื่องการวิ่งสายพานถ้าสงสัยหัวใจขาดเลือดหรือ อาจจะต้องมีการเอกซเรย์คอมพิวเตอร์ถ้าสงสัยความผิดปรกติในปอดค่ะกรดไหลย้อน อาจจะต้องมีการปรับเปลี่ยนพฤติกรรมการกิน การออกกำลังกาย การนอน และอาจจะต้องตรวจดูหูรูดของหลอดอาหารค่ะอย่างไรก็ตามคงต้องหาสาเหตุให้เจอค่ะแนะนำพบแพทย์อีกครั้งค่ะ